रिस्क ले रहे दुनिया के अमीर, हाउसिंग प्रॉपर्टी मार्केट में सात साल की बड़ी गिरावट के बाद उछाल
दुबई के मानव निर्मित द्वीप पाम जुमैरा पर उड़ती हुई लेजर किरणें नए बड़े कंस्ट्रक्शन प्रोजेक्ट शुरू होने का संकेत देती हैं। 71 मंजिल ऊंची और 76 पेंटहाउस के साथ कोमो रेसिडेंसेज द्वीपसमूह की सबसे ऊंची इमारत होगी। यहां सबसे सस्ते घर की कीमत 57
दुबई के मानव निर्मित द्वीप पाम जुमैरा पर उड़ती हुई लेजर किरणें नए बड़े कंस्ट्रक्शन प्रोजेक्ट शुरू होने का संकेत देती हैं। 71 मंजिल ऊंची और 76 पेंटहाउस के साथ कोमो रेसिडेंसेज द्वीपसमूह की सबसे ऊंची इमारत होगी। यहां सबसे सस्ते घर की कीमत 57 लाख डॉलर (46.5 करोड़ रुपए) है।
शहर के मुख्य हाईवे से थोड़ी दूर अमीराती टाइकून खलाफ अहमद अल हब्तूर एक हाउसिंग कॉम्पलेक्स पर काम शुरू कर रहे हैं। इसमें एक साथ 1,700 से अधिक घर बनेंगे। इस तरह का चलन पूरे अमीरात में देखा जा रहा है।
2008 में दिवालिया होने की कगार पर पहुंच गए थे सबसे बड़े डेवलपर्स 
तेज उछाल और मंदी के लिए ख्यात दुबई के रियल्टी मार्केट में 2008 में नाटकीय गिरावट आई थी। उस वक्त कर्ज के कारण कुछ सबसे बड़े डेवलपर्स दिवालिया होने की कगार पर पहुंच गए थे। लेकिन 2014 में स्थिति तेजी से बदली। तेल की कीमतें घटने से हाउसिंग प्रॉपर्टी मार्केट में 7 साल की बड़ी गिरावट देखने को मिली थी। लेकिन इस बार डेवलपर्स अपने दांव की हेजिंग भी कर रहे हैं। इस क्रम में वे कंस्ट्रक्शन शुरू होने से पहले ही अधिकांश संपत्ति को कवर करने के लिए खरीदारों से एडवांस पेमेंट की मांग कर रहे हैं।
क्षमता से ज्यादा प्रोजेक्ट का दबाव
प्रॉपर्टी फर्म कोर की रिसर्च हेड प्रत्युषा गुर्रापु कहती हैं, ‘दुनियाभर के अमीरों से आ रही नकदी अमीरात के रियल एस्टेट मार्केट को सहारा दे रही है। लेकिन इससे खरीदारों के लिए रिस्क बढ़ रहा है क्योंकि डेवलपर्स क्षमता से ज्यादा प्रोजेक्ट ले रहे हैं।’ 
यह भी पढ़ें...
जुमेरा बे द्वीप में अल्ट्रा रिच लोग खरीद रहे प्रॉपर्टी, ये एक आर्टिफिशियल आइलैंड
दुबई के जुमेरा बे द्वीप में 24,500 स्क्वायर फीट का प्लॉट रिकॉर्ड 125 मिलियन दिरहम यानी करीब 278 करोड़ रुपए में बिका है। ब्लूमबर्ग के अनुसार, जिस व्यक्ति ने इस प्लॉट को खरीदा है वो दुबई का मूल निवासी नहीं है। वो इस प्रॉपर्टी में फैमिली वेकेशन के लिए घर बनाना चाहता है। पूरी खबर पढ़ने के लिए क्लिक करें...
दुबई में भारतीयों ने 7 साल में खरीदी 1.86 लाख करोड़ रुपए की प्रॉपर्टी
 दुनियाभर के अमीरों में दुबई में प्रॉपर्टी खरीदने का क्रेज लगातार बढ़ रहा है। भारतीय भी पीछे नहीं हैं। सरकारी आंकड़ों के अनुसार, दुबई में अप्रैल 2015 से मार्च 2022 के बीच 1.86 लाख करोड़ रुपए की अचल संपत्ति सिर्फ भारतीय नागरिकों ने खरीदी है। रिकॉर्ड में यह बात भी सामने आई है कि दुबई में प्रॉपर्टी खरीदने का शौक भारतीयों में 2004 के बाद तेजी से बढ़ा है। पूरी खबर पढ़ने के लिए क्लिक करें...